Όρος Ρούνγκουε

Το όρος Ρούνγκουε (αγγλ. Mount Rungwe) είναι αδρανές στη νεότερη εποχή ηφαίστειο, στην Περιφέρεια Μπέυα των νότιων υψιπέδων της Τανζανίας. Με μέγιστο υψόμετρο 2.981 μέτρα πάνω από την επιφάνεια της θάλασσας, έχει τη δεύτερη υψηλότερη κορυφή σε ολόκληρη τη νότια Τανζανία.

Γεωγραφία
Το Ρούνγκουε υψώνεται στο μέρος όπου συναντώνται ο ανατολικός και ο δυτικός βραχίονας του Ρήγματος της Ανατολικής Αφρικής, και κυριαρχεί στην ορεινή περιοχή στο βορειοδυτικό άκρο της τάφρου που περιέχει τη Λίμνη Μαλάουι. Στα ανατολικά του βρίσκεται η Οροσειρά Κιπενγκέρε και στα βόρεια τα Όρη Πορότο, ενώ το ηφαίστειο Κιο (ή Κιέτζο) με ύψος 2.175 μέτρα, βρίσκεται στα νοτιοδυτικά.Global Volcanism Program, 2013. Kyejo (222170) in Volcanoes of the World, v. 4.8.2. Venzke, E (ed.). Smithsonian Institution. Downloaded 06 Sep 2019 (https://volcano.si.edu/volcano.cfm?vn=222170). https://doi.org/10.5479/si.GVP.VOTW4-2013. Τα νερά από τη δυτική πλευρά του Ρούνγκουε καταλήγουν στον ποταμό Κιγουίρα, ο οποίος χύνεται στη λίμνη Μαλάουι.

Γεωλογία
Το Ρούνγκουε αποτελεί το κέντρο της ομώνυμης ηφαιστειακής περιοχής, που περιλαμβάνει το ίδιο και τα όρη Πορότο, με το ηφαίστειο και την ηφαιστειακή λίμνη Νγκόζι, και το Κιο. Η περιοχή είναι ηφαιστειακώς δραστήρια από την ύστερη  Μειόκαινο εποχή έως τους ιστορικούς χρόνους. Τόσο το Ρούνγκουε όσο και το Νγκόζι έχουν δώσει τεράστιες εκρήξεις μετά την τελευταία Εποχή των παγετώνων. Σήμερα υπάρχουν θερμές πηγές.Albano Mahecha, Geoffrey Mibei, Jacob Mayalla: «Structural Control of Rungwe Volcanic Province and its Implication on Geothermal System», πρακτικά του 6ου Γεωθερμικού Συνεδρίου African Rift, Αντίς Αμπέμπα, 2-4 Νοεμβρίου 2016.  Η κορυφή του Ρούνγκουε έχει καλδέρα διαμέτρου 4 χιλιομέτρων, με άνοιγμα προς τα δυτικά-νοτιοδυτικά. Μια μεγάλη έκρηξη είχε σημειωθεί περί το 2000 π.Χ., ενώ η πλέον πρόσφατη έκρηξη έλαβε χώρα περί το 800 μ.Χ..Global Volcanism Program, 2013, Rungwe (222166) στο Volcanoes of the World, v. 4.8.2. επιμ. Venzke, E., Smithsonian Institution (https://volcano.si.edu/volcano.cfm?vn=222166). https://doi.org/10.5479/si.GVP.VOTW4-2013

Παραπομπές

Κατηγορία:Ηφαίστεια της Τανζανίας